Timucuha rzant ayen yeԑnan asedhu d ttrebga n warrac, nezmer ad d-nini d urar n zik-nni i d-ttaṭṭafen i usiweḍ n yisallen ɣef wayen yezrin, tessegzay-d kra n temsal icudden ɣer tudert n umdan n yal ass, tettak-d afud i ugrud ad yelmed ad yissin anda ara yessers aḍar-is, ad iԑeddi i yal ugur ara d-yaf deg ubrid-is, uqbel ad yeffeɣ ɣer wennar netta dayen yuɣ tanumi n wayen yellan di berra.